วัลลภ ยังตรง

ว่าที่เรือโท นายแพทย์ วัลลภ ยังตรง (เกิด 10 มกราคม พ.ศ. 2496) อดีตสมาชิกสภาผู้แทนราษฎรจังหวัดสมุทรปราการ 4 สมัย อดีตกรรมการบริหารพรรคพลังธรรม อดีตกรรมการบริหารพรรคไทยรักไทย รวมถึงเป็นกรรมการและเหรัญญิกในมูลนิธิ 111 ไทยรักไทย

 ประวัติ 
นายแพทย์วัลลภ ยังตรง เกิดเมื่อวันที่ 10 มกราคม พ.ศ. 2496ทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548 สำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล สมรสกับอนุสรา ยังตรง อดีตสมาชิกสภาผู้แทนราษฎรจังหวัดสมุทรปราการ มีบุตร 2 คน

การทำงาน
หลังจากสำเร็จการศึกษาในระดับปริญญาตรี นายแพทย์วัลลภ เข้ารับราชการเป็นทหารเรือที่กรมการแพทย์ทหารเรือ สังกัดโรงพยาบาลสมเด็จพระปิ่นเกล้า จนได้ติดยศเป็นว่าที่เรือตรี จากนั้นเขาลาออกจากราชการมาเปิดคลินิกส่วนตัวที่จังหวัดสมุทรปราการ วัลลภรักษาคนไข้ในราคาถูกโดยจะคิดราคาครึ่งหนึ่งของค่าแรงขั้นต่ำ ณ เวลานั้นบทสัมภาษณ์วัลลภ ยังตรง จาก รายงานการวิจัยโครงการ สํารวจเพื่อประมวลข้อมูลนักการเมืองถิ่น : จังหวัดสมุทรปราการ The Survey Project for Compilation of Data on Locally Based Politicians : Samutprakan Province. 

 งานการเมือง 
วัลลภ ยังตรง เริ่มอาชีพทางการเมืองด้วยการลงสมัครรับเลือกตั้งเป็นสมาชิกสภาจังหวัดสมุทรปราการ และได้รับเลือกตั้งด้วย 19,200 คะแนน วัลลภมีชื่อเสียงจากการทำใบปลิวต่อต้านการซื้อเสียงและการอัญเชิญพระราชดำรัสมาเผยแพร่ ในช่วงการณรงค์หาเสียงเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาเขาตัดสินใจลาออกจากตำแหน่งสมาชิกสภาจังหวัดเพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม เนื่องจากพรรคพลังธรรมมีสโลแกนต่อต้านการซื้อเสียง แต่ไม่ได้รับเลือกตั้ง เขาลงสมัครอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ยังไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาลงสมัครอีกครั้ง สังกัดพรรคพลังธรรมเช่นเดิม และได้รับเลือกตั้ง มีคะแนนเป็นอันดับที่ 2 ในการทำหน้าที่ผู้แทนเขาได้สนับสนุนหน่วยแพทย์เคลื่อนที่ออกช่วยเหลือประชาชนในพื้นที่ ต่อมาใน พ.ศ. 2537 เขาได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงสาธารณสุข (อาทิตย์ อุไรรัตน์)คำสั่งกระทรวงสาธารณสุข ที่ ๘๒๗/๒๕๓๗ เรื่อง แต่งตั้งผู้ช่วยเลขานุการรัฐมนตรีว่าการกระทรวงสาธารณสุข [นายวัลลภ ยังตรง] วัลลภ ได้รับเลือกตั้งอย่างต่อเนื่องเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงคมนาคม (วันมูหะมัดนอร์ มะทา)คำสั่งกระทรวงคมนาคม ที่ ๒๓๖/๒๕๓๘ เรื่อง แต่งตั้งเลขานุการรัฐมนตรีและผู้ช่วยเลขานุการรัฐมนตรี (นายอารีเพ็ญ อุตรสินธุ์, นายพูนสวัสดิ์ มูลศาสตรสาทร, ว่าที่เรือโท วัลลภ ยังตรง, นายสุชาติ โชคชัยวัฒนากร) 

ต่อมาวัลลภได้ย้ายไปสังกัดพรรคไทยรักไทย ที่ก่อตั้งโดย  ดร.ทักษิณ ชินวัตร อดีตหัวหน้าพรรคพลังธรรม เขาได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 เขาถูกเพิกถอนสิทธิทางการเมืองเป็นเวลา 5 ปีเนื่องจากเป็นกรรมการบริหารพรรคไทยรักไทย ภายหลังการยุบพรรคประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราช อิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๓๒, ๑ ธันวาคม ๒๕๔๖

 อ้างอิง 

หมวดหมู่:บุคคลจากจังหวัดสมุทรปราการ
หมวดหมู่:แพทย์ชาวไทย
หมวดหมู่:ทหารเรือชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:นักการเมืองพรรคพลังธรรม
หมวดหมู่:นักการเมืองพรรคไทยรักไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.